10 кастрычніка 2011 года, пасля жорсткага разгону акцыі пратэсту супраць фальсіфікацыі прэзідэнцкіх выбараў 2010 года і пераследу ўдзельнікаў, дзевяць суддзяў — Валерый Камісараў, Уладзімір Сцяпурка, Сяргей Хрыпач, Васіль Назаранка, Вольга Камароўская, Вікторыя Зайцава, Тамара Унукевіч, Ігар Крот, Уладзімір Хробастаў, — якія адхілялі касацыйныя скаргі шэрагу ўдзельнікаў працэсаў па справе 19 снежня, і Уладзімір Корнаў, суддзя па справе Бяляцкага, былі ўнесены ў спіс асоб, якім забаронены ўезд на тэрыторыю ЕС. 27 лютага 2012 да іх ліку быў дададзены старшыня Мінскага гарадскога суда Уладзімір Пуцыла, які адхіліў апеляцыі палітвязняў Паўла Севярынца, Віталя Рымашэўскага і Аляксандра Атрошчанкава.